ปลัดกระทรวงมหาดไทย เผยประชาชน จิตอาสาและหน่วยงานทุกภาคส่วนทั่วประเทศ พร้อมใจกันปลูกต้นไม้มงคลพระราชทาน ด้วยความสำนึกในพระมหากรุณาธิคุณ
นายฉัตรชัย พรหมเลิศ ปลัดกระทรวงมหาดไทย เปิดเผยว่า นับเป็นพระมหากรุณาธิคุณที่สมเด็จพระเจ้าอยู่หัวได้พระราชทานพระราชวโรกาสให้นายกรัฐมนตรี นำคณะผู้ว่าราชการจังหวั?????????ดทั้ง 76 จังหวัดและผู้ว่าราชการกรุงเทพมหานครเข้าเฝ้าทูลละอองธุลีพระบาทเข้ารับพระราชทานต้นไม้มงคล เมื่อวันจันทร์ที่ 15 เมษายนที่ผ่าน ณ พระที่นั่งอัมพรสถาน พระราชวังดุสิต เพื่อเชิญไปปลูกบนถนนเฉลิมพระเกียรติ ทั้งกรุงเทพมหานครและจังหวัดต่าง ๆ ใน “โครงการ 1 จังหวัด 1 ถนนเฉลิมพระเกียรติ” ซึ่งจัดทำขึ้นเพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก พุทธศักราช 2562         เมื่อเวลา 10.0 น. ที่ผ่านมา ผู้ว่าราชการจังหวัดทุกจังหวัด ได้นำหัวหน้าส่วนราชการ ข้าราชการ ประชาชน จิตอาสา และทุกภาคส่วน พร้อมใจกันปลูก “ต้นรวงผึ้ง” ต้นไม้มงคลพระราชทาน ณ บริเวณศาลากลางจังหวัดทุกจังหวัด ด้วยความสำนึกในพระมหากรุณาธิคุณ พร้อมกันนี้ทุกจังหวัดได้จัดทำป้ายชื่อต้นไม้มงคลพระราชทานประจำจังหวัดบริเวณสถานที่ปลูก เพื่อให้ประชาชนทั่วไปได้ร่วมสำนึกในพระมหากรุณาคุณที่ทรงพระราชทานต้นไม้มงคลพระราชทาน อันเป็นต้นไม้ประจำรัชกาลด้วยความเรียบร้อย สง่างาม และสมพระเกียรติ ขณะเดียวกันเน้นย้ำให้ผู้ว่าราชการจังหวัดทุกจังหวัดกำหนดแนวทางการบำรุงและดูแลรักษาต้นไม้เพื่อเอื้ออำนวยต่อการเจริญเติบโต อีกทั้งต้นไม้ยังเป็นสัญลักษณ์แห่งความอุดมสมบูรณ์.